Sa bobedi, batsadi ba ka nna ba ikutlwa ba le motlotlo fa bana ba bone ba kgonne go fitlhelela dilo dingwe tse go neng go le thata gore ba di dire. Sengwe le sengwe se sesha se ba ithutang go se dira se tshwana le gore ba palama thota e e goletseng kwa godimo, mme fa ba fitlheletse se ba neng ba se ithuta ba a itumela mmogo le batsadi ba bone. Ka sekai, Bryan o tshwerwe ke bolwetse jwa tuberous sclerosis, o a ngatega e bile ga a kgone go bua le go tlwaelana le batho ba bangwe. Le fa gone a le botlhale, ga a kgone go bua e bile o kgona go laola matsogo a gagwe go se kae fela. Le fa go ntse jalo, o ile a ithuta ka iketlo go nwa se se mo koping ya gagwe a sa tsholole sepe. Go kgona ga ga Bryan go laola tlhaloganyo ya gagwe le mmele ka tsela eno go mo thusa gore a kgone go nwa mashi a a a ratang thata, a sa thusiwe ke ope.